এবারো আসন্ন একাদশ জাতীয় সংসদ নির্বাচনকে সামনে রেখে দলটি দলীয় সরকারের অধীনে নির্বাচনে না যাওয়ার বিষয়ে অনড় অবস্থান নিয়েছে। গত ২ জানুয়ারি ছাত্রদলের প্রতিষ্ঠা বার্ষিকীর আলোচনায় বিএনপি চেয়ারপার্সন বেগম খালেদা জিয়া বলেছেন, আওয়ামী লীগ সরকারের অধীনে কোনো নির্বাচন অনুষ্ঠিত হবে না। আর এবার আমাদেরকে আর নির্বাচনের বাইরেও রাখা যাবে না। তিনি বলেন, আমাদের মিথ্যা মামলায় সাজা দিয়ে নির্বাচনের বাইরে রাখবেন। আর আরেকটি ৫ জানুয়ারি নির্বাচন করবেন তা হবে না।